СПРЕЧАВАЊЕ ДИГИТАЛНОГ НАСИЉА ТОКОМ ТРАЈАЊА УЧЕЊА НА ДАЉИНУ

Специфична ситуација обављања учења на даљину кроз различите облике технолошких средстава и онлајн наставе повећава могућност злоупотребе и насиља електронским путем. Узимајући у обзир узнемиреност, страх, период прилагођавања сваког ученика у датој ситуацији, ипак неки облици понашања су недозвољени и непримерени у било којим условима под којима се организује школски живот. Уколико ученици осећају отпор, безвољност, раздражљивост у датој ситуацији, неопходно је да разговарају са родитељима или одељењским старешинама о томе. Неприхватљиво решење је испољавати негативне емоције и садржаје угрожавајући друге. Дакле, вређање, задиркивање, ругање, подсмевање, псовање, провоцирање, непримерени коментари било које врсте неће бити толерисани. Било ко од наставника или одељењских старешина је дужан да обавести родитеља уколико се непримерени понашање јави код одређеног ученика, и јасно стави до знања да ће непримерено понашање и у овим специфичним словима бити санкционисано и нетолерисано, и утицати на оцену уз владања на крају школске године.

Уколико школа има сазнања о дигиталном насиљу између ученика које се наставља и поред информисања родитеља и представља посебан ризик по ученика изложеном насиљу потребно је да поднесе пријаву надлежном Министарству унутрашњих послова и о томе извести надлежну Школску управу.

Молимо и ученике и родитеље да се у временима пандемије и неизвесности и великих прилагођавања, за сарадњу, солидарност и међусобну подршку. Ова ситуација се може схватити као додатни изазов за све да дамо свој максимум зарад добробити свих, будемо што зрелији, саосећајнији и бољи једни према другима.

Психолог школе Јелена Јеремић

Педагог школе Славица Мартиновић